
Cuelyn Wever-Croes 


PROME MINISTER 


Ministerio di Asuntonan General a cuminsa cu e Proyecto 
“Periodista pa un Dia’ 2023. Esaki ta un proyecto importante pa 
stimula nos muchanan pa un posibel profesion den periodismo. 
Cada diabierna pa e luna di juni, lo scoge muchanan cu registra 
y invita nan bira ‘Periodista pa un Dia’ y haya e oportunidad pa 
haci nan preguntanan na Prome Minister di nos pais. 


Prome Minsiter Evelyn Wever-Croes diabierna atardi a ricibi 5 
mucha di scol basico pa asina duna nan e oportunidad pa ta 
Periodista pa un Dia den sala di prensa di Gobierno di Aruba. 
3’or di atardi, e hobennan Jeneady, Rovanne, Eslan, Sarah 
y Raimy a yega Bestuurskantoor cu yen di entusiasmo pa 
conoce y haci nan pregunta na Prome Minister. 


Den e sala di Conferencia di Prensa di Gobierno di Aruba, 
sefior Andrew Vrolijk, di TeleaAruba a splica e muchanan 
kico ta periodismo. Andrew ta un hoben di 34 afia kende cu 
apenas 16 afia y ainda bayendo scol ya a cuminsa traha den 
e mundo di periodismo, encurasha pa su tata, e conocido Leo 
Vrolijk. El a cuminsa traduci noticia di deporte di otro idioma pa 


Papiamento. Awe Andrew ta e presentador di noticia completo. 
Un trabou segun Andrew, cu mester hopi disciplina, amor y 
dedicacion. E conseho cu Andrew a duna e muchanan ta: Kere 
den nan mes den tur loke nan ta haci. Andrew a kere den su 
mes semper for di hoben y a cumpli su sofio. Ora bo kere den 
algo, no worry cu opinion di ningun hende cu kier desvia bo di 
bo sofio pero kere den bo mes. 


Sandra Croes, presentadora den Conferencia di Prensa di 
Gobierno di Aruba a conta un tiki di su trabou den Conferencia 
di Prensa y a encurasha e muchanan pa semper sigui nan 
sofio si esaki ta den e ramo di periodismo y semper trece e 
berdad padilanti pa asina contribui na un Aruba bon informa pa 
haci nos mas fuerte. 


Prome cu a pasa pa e sala di conferencia, e muchanan a bishita 
Prome Minister den sala di Conseho di Minister na unda nan 
a wordo splica di e desicionnan importante pa Aruba cu ta sali 
for di e reunionnan di Conseho di Minister. 

Pa clausura e prome dia di ‘Periodista pa un Dia’ a tuma luga 
e Conferencia Live. Esaki a wordo pasa na TeleAruba y riba 
pagina di Facebook di Gabinete Wever Croes 2. E muchanan a 
haya oportunidad pa haci nan preguntanan na Prome Minister. 
Un total di 15 pregunta cu tawata varia den bida personal, 
estudio, trabou y hobby di Prome Minister. Prome Minister a 
haya cada pregunta hopi interesante y a contesta tur. Cada 
mucha a sinti contento y satisfecho cu nan pregunta a wordo 
contesta. 


Na final, Prome Minister a laga un mensahe hopi bunita 
atras pa nos muchanan: “Ta algo bunita y importante pa nos 
muchanan conoce con Gobierno ta funciona, con e sala unda 
tur siman tin conferencia di prensa ta funciona. Un di nos 
muchanan un dia lo haya interes pa bira minister of periodista. 
Loke cu Gobierno kier ta pa nos muchanan ta mas envolvi 
cu gobernacion y scucha mas di nos muchanan y pa nos 
muchanan tambe scucha mas di Gobierno. Pasobra na final 

di dia, e desicionnan cu nos tuma awe ta na nan bienestar y ta 
nos muchanan mester bay carga den futuro”. 


Prome Minister ta gradici tur esnan cu a haci “Periodista pa un 
Dia’ posibel y un exito. Danki tambe na señor Andrew Vrolijk 
pa su tempo pa splica nos muchanan mas di e trabou aki. 
Danki na e mayornan pa permiti nan yiunan participa y danki 
special na nos muchanan cu a participa. 


Ainda tin oportunidad pa esnan cu ta interesa pa aplica pa 
participa na e proyecto ‘Periodista pa un Dia’. Cu ayudo di 
mayor of representante, por bay na e link: https://forms. 
office.com/r/kXrNkVcebg of scan e QR code riba pagina di 
Facebook Gabinete Wever-Croes pa yena nan informacion 
y preguntanan cu nan ta haya interesante pa puntra Prome 
Minister. E alumnonan cu a wordo selecta lo ricibi un e-mail di 
confirmacion. 

Clausura conferencia di agricultura 


Santa Rosa y Minister Ursell Arends a organisa un conferencia 
exitoso encuanto sector primario cu participacion di hermana 
islanan Corsou, Boneiro, Saba, St. Eustasius y St. Maarten. 
E conferencia a tuma luga 30 di mei te 2 di juni cu e meta 
principal pa fortifica lasonan entre islanan den Reino Hulandes 
y colabora pa un siguridad di alimentacion mas halto. 


Durante e conferencia a comparti conocemento y experiencia 
pa siña for di otro, mirando e retonan similar cu ta enfrenta. 
E evento a cuminsa cu un recorido di varios proyecto na 
Aruba, entre otro cria di cabrito, plantacion di pitaya, uzo di 
technologia hidroponico y presentacion di scolnan basico 
den con agricultura por wordo introduci den educacion di nos 
muchanan. 


E representantenan di e islanan a dialoga pa tres dia pa asina 
dicidi riba cua proyectonan di prioridad lo colabora den e 
proximo tempo. A enfoca riba pasonan concreto y realistico, 
demonstrando dedicacion pa fortalece e sector primario y 
promove siguridad di alimentacion. Participantenan a scohe 
temanan di entre otro, introduccion di Good Agricultural 
Practices (GAP) como un programa di certificacion, esfuerso 
colaborativo pa desaroya legislacion, proyectonan escolar di 
agricultura como tambe e balans entre maneho ambiental di 
parke marino y sosten pa sector di pesca. 


E Dutch Caribbean Agricultural Visioning Process a inicia na 
october 2022, unda e 6 islanan a reuni na Corsou, locual a 
termina den un conferencia y firmamento di acuerdo na Aruba. 
E intencion ta pa sigui organisa encuentronan cu meta pa 
fortifica lasonan dentro di Reino. 


Minister Arends ta gradici tur representantenan di islanan cu a 
participa, asina tambe e stakeholders local pa nan contribucion 
na e conferencia. Un danki special ta bay na Santa Rosa pa 
coordina un evento fructifero. Huntu nos por crea un futuro 
prospero pa e islanan den Reino Hulandes door di colabora y 
sostene e sector primario. 


— 

Minister Ursell Arends: 


AVISO DI TEMPERATURA HALTO 


Departamento Meteorologico ta adverti 
tocante calor excesivo. Temperaturanan 
maximo di diabierna pa diamars lo oscila di 
34 pa 36 grado celcius. 


ES 
® BEBE HOPI 


LIKIDO Bebe awa y evita refresco y alcohol cual 


ta hisa e riesgo di bira deshidrata. Hiba 
un boter di awa reuzabel pa semper tin 
likido na man. 


Pana preta por obstaculisa circulacion di 
aire. Pa es motibo, ta sugeri pa bisti 


BISTI PANA pana comodo y di color mas cla. 


COMODO 


A Adulto mayor y mucha ta wordo afecta 
RIBA BO mas door di temperatura halto. Bishita 
PROHIMO Y famia y bisiña di edad mas halto pa 
A ofrece sosten. Percura bo mascota tin 
caminda di sconde for di solo y 
suficiente awa. 


EFECTONAN DI CAMBIO CLIMATICO TA IMPACTA ESNAN MAS VULNERABEL 

Amara Maduro 


MINISTER 


E CENTRO DI EXPERTICIO DI IMF PA CARIBE CARTAC 
TA YUDA ARUBA FORTIFICA NOS INSTITUTONAN 
CU ASISTENCIA TECNICO Y AA 


Diahuebs Minister Maduro a participa na e Steering Group 
Meeting di CARTAC na Barbados. CARTAC ta e centro di 
experticio di IMF pa duna asistencia tecnico y training den 
e region di Caribe. Aruba a bira miembro na aña 2018 y a 
bin ta haya diferente asistencia y training cu ta fortifica nos 
institutonan. Minister Maduro a hiba palabra den e reunion di 
e Steering Committee pa asina duna e 'commitment' di Aruba 
pa e trabounan di CARTAC por sigui den e region. Den su 
discurso e mandatario a repasa e trabounan cu CARTAC a 
haci na Aruba pa fortifica nos institutonan. 


CARTAC a yuda Departamento Economico cu e modelo 
macro-economico MARUBA. Na Oficina di Estadistica 
CBS, CARTAC a yuda cu Aruba su Cuentanan Nacional 
y tambe cu CBS su Estadistica di Prijs. E personal di CBS 
por a atende diferente seminario di CARTAC pa amplia nan 
conocemento. Na Departamento di Aduana tambe CARTAC 
a brinda asistencia riba topiconan manera 'Performance 
Management, Risk Management, Post Clearance Audit y 
Trusted Trader Program. CARTAC a haci un evaluacion 
tambe di e funcionamento di Departamento di Impuesto 
den cual a para keto na e funcion administrativo, auditoria, 
servicio na cliente, proceso di obheccion (bezwaar), atraso 
den procesa declaracion di impuesto y restitucion. Banda 
di esaki CARTAC a haci un evaluacion di Aruba su sistema 
fiscal y a asisti DIMP den e trabounan riba introduccion di un 
BTW pa Aruba. Na Departamento di Finansa DF, CARTAC 
ta yuda cu scenario pa refinancia e debe di COVID-19 traha 
cu Hulanda, y cu planificacion fiscal den cual ta mehora e 
proceso presupuestario y ta fortifica e maneho financiero di 
Aruba. Personal di DF tambe a participa na varios seminario di 
capasitacion di CARTAC riba maneho di debe. Banco Central 
tambe ta ricibi asistencia tecnico di CARTAC pa por haci, entre 
otro, un bank stress-testing. 


Na final Minister Maduro a expresa cu sigur den e tempo nos 
dilanti pa implementa e reformanan necesario den cuadro di e 
Landspakket, e asistencia di CARTAC lo por yuda hopi pa por 
complementa e trabounan necesario. 

Diabierna 26 di mei a inicia Weganan Escolar (WE) 
Aruba 2023 y durante e periodo di 26 di mei pa 10 
di juni, alumnonan di scolnan preparatorio, basico y 
avansa ta compitiendo contra otro den varios ramo di 
deporte y baile cultural representando nan respectivo 
scol. Dia 10 di juni proximo lo tin e Competencia di 
Baile Cultural cual lo tuma luga na Aruba Entertainment 
Center na Dakota, iniciando pa 5 or di atardi y henter 
comunidad y muchanan di scol ta wordo invita pa asisti 
na e evento aki pa bin apoya nos muchanan di scol. 
Esaki lo wordo organisa hunto cu un feria culinario, cu 
benta di cuminda, boca dushi y artesania local. 


BAILE CULTURAL 


Ministerio di Deporte, Ministerio di Cultura hunto Comision 
Celebracion Dianan Nacional ta informa: 


POSIBILIDAD PA BENTA DI CUMINDA CRIOYO, 
COS DUSHI Y ARTESANIA DURANTE EVENTO DI 
COMPETENCIA DI BAILE CULTURAL ESCOLAR 2023 


Esaki lo tuma luga na Aruba Entertainment Center diasabra 
10 di juni proximo 


Pa medio di e comunicado aki Ministerio di Deporte y 
Ministerio di Cultura hunto cu Comision Celebracion 
Dianan Nacional ta invita tur esnan cu ta desea pa huur 
un tent sea pa bende cuminda, cos dushi of artesania 
na Aruba Entertainment Center na Dakota pa tuma 
contacto durante ora di oficina 8:00 am pa 4:00 pm na 
cellular 562-9129 of na e-mail ccdn@cultura.aw y ricibi 
tur informacion y regla necesario di Departamento di 
Salubridad Publico (DVG), Departamento di Inspeccion 
Tecnico (DTI) pa bin na remarke. Tene na cuenta cu tur 
persona cu ta bay atende cu cuminda mester tin nan 
Foodhandlers pass (carchi berde) valido. E cantidad di 
tentnan ta limita. 


10 DI JUNI 2023 


ARUBA ENTERTAINMENT CENTER 
3X PREMIO CASH PA CADA CATEGORIA! 
f f f 

3X CATEGORIA: SCOL PREPARATORIO, BASICO Y AVANSA 


BAILE DI 5-8 MINUUT 


SCOL CU TITULA CAMPEON DEN DEPORTE Y GANA BAILE CULTURAL TA RICIBI 


*Pa mas informacion y regla pa huur tent pa bende cuminda, cos dushi of artesania, 
tuma contacto na cellular/WhatsApp 562-9129 of email ccdn@cultura.aw 

DEPARTAMENTO DI IMPUESTO TA LOGRA UN 
“MILESTONE” SUMAMENTE IMPORTANTE DEN 
HISTORIA DI PAIS ARUBA 


Restitucion masal di inkomstenbelasting 2021 ta completa 

Pa mas cu 40 aña Departamento di Impuesto ta trahando cu 
atraso den procesamento di cobransa di inkomstenbelasting y 
primanan social manera AOV/AWW y AZV. Den e luna di mei 
2023 a logra elimina e atraso den procesamento di cobransa 
masal y pa prome bes den historia a logra hinca e datonan di 
e declaracion di inkomstenbelasting 2021 den sistema, den 
apenas 5 luna despues di e fecha final di entregamento (5 
december 2022). Departamento di Impuesto a paga en total 
27,9 miyon florin na restitucion di inkomstenbelasting den aña 
2022 y 7,9 miyon florin na restitucion di inkomstenbelasting 
den e prome kwartaal di aña 2023. 


BENEFICIO PA TUR 

E logro grandi aki ta nifica cu manera cu un contribuyente 
entrega su declaracion, mesora ta bay hinca e datonan di 
su declaracion den e sistema automatisa segun e sistema di 
"first in, first out". Aki e fecha di entregamento ta hunga un 
rol importante. Esnan cu a entrega nan declaracion prome lo 
ricibi nan cobransa definitivo mas prome tambe. E sistema 
aki ta funciona positivamente pa e contribuyentenan cu ta 
spera di haya placa bek (restitucion). Pa esnan cu sa cu nan 
ta bay tin un suma pa paga, e logro aki tambe ta beneficia 
nan. E contribuyentenan aki por cuminsa paga mas trempan 
y no mester warda algun aña mas. Hopi bes ora cu hopi 
tempo pasa, e situacion financiero di e contribuyente tambe ta 
cambia, locual por causa un peso financiero mas grandi pa e 
contribuyente por cumpli cu su pagonan di impuesto na tempo. 
Pa e departamento e logro aki ta nifica cu no tin mester di 


2023 nos a elimina e atraso den 
procesamento di cobransa di 
inkomstenbelasting 


di haci pregunta mas riba declaracionnan bieu y Ontvanger no 
tin mester di cobra impuesto di añanan atras. Pues tanto pa 
e contribuyentenan como Departamento di Impuesto, e logro 
aki ta beneficioso. Finalmente Pais Aruba tambe por cumpli di 
e manera aki cu su ciudadanonan y otro responsabilidadnan 
financiero. 


DEDICACION 

E enfoke y dedicacion di tur funcionario di impuesto envolvi 
cu e maneho structural durante e ultimo ocho añanan, a pone 
cu awe a logra un “milestone” sumamente importante den 
historia di Departamento di Impuesto y Pais Aruba, caminda 
cu a procesa aproximadamente 390.000 formulario durante e 
periodo aki. 


E  atrasonan den procesamento di cobransa di 
inkomstenbelasting ta definitivamente algo di pasado y 
Departamento di Impuesto ta priminti cu esaki no lo sosode 
mas. Di awor padilanti e contribuyentenan por conta cu nan 
restitucion di inkomstenbelasting ta wordo procesa a corto 
plaso. Pues den e mesun aña cu a entrega e declaracion, den 
e mesun aña e contribuyente lo haya su cobransa y restitucion. 
Awor e siguiente paso ta pa traha riba e atrasonan pa loke 
ta e cartanan di obhecion. Pa cu esaki e departamento tin un 
plan di ehecucion aproba door di Hulanda y gobierno di Aruba. 
Contribuyentenan por ta sigur cu den e lunanan nos dilanti nan 
ta bay cuminsa haya contesta riba nan obhecion. 

Plan di maneho di “bezwaar” a keda aproba door di gobierno di 
Aruba y Hulanda 


Despues di a logra completa e procesamento masal di e 
cobransanan di inkomstenbelasting di aña 2021, cu por wordo 
considera un logro importante despues di mas di 40 afia di 
atraso, awor Departamento di Impuesto ta cla pa enfoca riba e 
cartanan di obhecion. 


DI AN DI ACCION TA 


ADRORA 


FLAN VIAUVLIUN IAF NU) LA 


Actualmente Departamento di Impuesto tin atraso den e 
procesamento di e cartanan di obhecion. Pa cu esaki e 
departamento a traha riba un plan di accion y dia 8 di februari 
ultimo e organisacion di trabao temporal (TWO) di Hulanda 
conhuntamente cu Minister di Finansa di Aruba a aproba e 
plan di accion aki pa atende cu e atrasonan den maneho di 
“bezwaar”. 


E proyecto tin como meta pa atende cu e atrasonan actual den 
registracion y procesamento di bezwaar durante un termino 
di tres aña, cu sosten di un “taskforce” local reduciendo e 
volumen actual cu 75%. Un condicion importante pa por 
garantisa e exito di Departamento di Impuesto ta, cu e proceso 
di entregamento di “bezwaarschriften” mester wordo organisa 
di un manera eficiente pa medio di digitalisacion y control 
rigido riba e procesamento di “bezwaarschriften” pa evita cu e 
cantidadnan ta crece atrobe. 

cu e retrasonan exorbitante di cartanan di obhecion cu lo a ser 
menciona durante un symposio na Universidad di Aruba na 
april ultimo. 


Departamento di Impuesto ta refuta y condena e ponencia cu a 
sali den prensa cu e mandatario di Finansa di Corsou lo a bati 
alarma. E capacidad limita di personal y espacio presupuestario 
pa por atende cu e volumennan grandi riba e tereno di bezwaar 
no solamente ta conoci, pero ta wordo atendi debidamente door 
di Minister di Finansa di Aruba. Departamento di Impuesto a 
atende 24.227 “bezwaarschriften” den aña 2022 y 7.852 den 
e prome kwartaal di afia 2023. Tur e trabaonan ta canando 
segun e plan di maneho y ritmo di trabao. 


DEPARTAMENTO DI IMPIIESTO TA 

El | TA CLA PA START 
Despues di a ricibi e aprobacion oficial di Minister di Finansa 
y Hulanda, Departamento di Impuesto a cuminsa haci e 
preparacionnan necesario pa por inicia y finalisa e plan di 
accion aki exitosamente. Contribuyentenan pronto lo por 
entrega nan bezwaarschriften den un forma digital via e portal 
“BO impuesto” cu lo facilita tambe e procesamento den un 
forma digital, pa asina por cumpli cu e metanan stipula y traha 
tambe den actualidad. 


Departamento di Impuesto ta cla pa start cu e ehecucion di e 
proyecto aki. E contribuyentenan cu ta sperando un contesta 
riba nan carta di obhecion, pronto lo bay ricibi esaki. 

Geoffrey Wever 


MINISTER 


MINISTER GEOFFREY WEVER A REUNI CU 
INTERNA TINA MONETARY FUND 


Diahuebs 1 di juni 2023, Minister Geoffrey Wever a reuni cu 
representantenan di International Monetary Fund ("IMF"). E 
bishita di IMF ta den cuadro di Article IV Consultation 2023. 


Durante e reunion aki a pasa riba maneho cu ta den ehecucion 
manera e.o. Aruba Fair Trade Authority. E Aruba Fair Trade 
Authority tin como tarea investiga e mercado contra practicanan 
cu ta stroba competencia husto, garantisando un “fair-level 
playing field” den mercado. Recientemente minister Geoffrey 
Wever a cera un acuerdo di cooperacion cu Corsou pa traha 
hunto riba e topico di competencia y entre ambos Autoridad. 


Tambe a elabora riba ehecucion di National Statistical System 
(NSS). Basa riba recomendacionan ta importante cu maneho 
mester ta basa riba data. P'esey e importancia pa implementa 
un sistema amplio di data oficial manera e NSS. Recientemente 
minister Geoffrey Wever a firma un acuerdo cu un compania 
hulandes cu lo traha hunto cu Aruba riba e ley pa e NSS. 
Meta ta pa por monitor e ehecucion y impacto di decisionnan 
gubernamental riba e desaroyo di Aruba. 


Desaroyo sostenibel tambe tabata un tema durante e reunion 
cu IMF. Minister Wever a elabora riba e Action Plan 2023- 2025 
pa e transicion pa un modelo economico nobo. E action plan 


ta consisti di diferente proyestanañ pa stimula e desaroyo 
sostenibel di Aruba. Pa stimula e sector di agricultura como 
sector economico y duradero, a elabora riba e Agri Fund y e 
Agri Business Academy den cooperacion cu Qredits Aruba cu 
ta facilita training pa empresarionan den e sector. 


Inclusion ta forma e base di maneho economico. Y riba e tema 
aki a duna IMF mas informacion riba e maneho pa regula e 
interes riba “consumentenkrediet” cu lo yuda consumidornan 
y nan posicion financiero: demasiado debe tin un impacto 
negativo riba bienestar di nos ciudadanonan. P'esey tambe - 
banda di ley pa regula e interes riba credito na consumidor 
- tin e programa Finansas den mi Hogar cu ta den ehecucion 
pa duna un apoyo gratis na nos ciudadanonan pa maneho di 
nos cartera. Un economia fuerte ta depende di un consumidor 
consciente y critico. 


“International Monetary Fund ta un organisacion internacional 
cu ta evalua e desaroyo di nos pais continuamente y ta 
importante duna informacion concreto riba loke Aruba ta 
haci riba tereno economico y desaroyo sostenibel pa fortifica 
economia y desaroyo di Aruba cu pasonan concreto", segun 
Minister Geoffrey Wever. 

Minister Geoffrey Wever: 


DIAN COLOMBIA LO PROVEE CURSO 
"KANGAROO" PA YUDA IMPORTADORNAN 

Durante e “Trade Mission” na Colombia, Minister Geoffrey 
Wever tawata tin un reunion fructifero cu Dirección de Impuestos 
y Aduanas Nacionales (DIAN). Den un intercambio ameno 
di vision, maneho y informacion a elabora riba e potencial y 
retonan cu nos comerciantenan tin ora di importa productonan 
di Colombia. E meta di e reunion tabata pa yega na solucion di 
algun reto specifico cu mester ser supera pa facilita comercio 
entre e dos paisnan. 


Un reto identifica ta e proceso di logistica y transportacion. 
Durante e Business-Roundtable Logistics and Cost of 
Transportation, mas di 15 agentenan di carga Colombiano, 
a duna un bista concreto y balioso riba e proceso di 
transporta productonan di Colombia pa Aruba. E informacion 
cu tur detayenan di logistica ricibi ta hopi importante pa un 
transportacion mas eficiente y efectivo pa importadornan di 
Aruba. 


Agilisa e procedura di tranpsorte entre otro e procedura di 
aduana colombiano ta un meta importante pa importadornan 
di Aruba. Menos trabao cu entre otro e procedura di aduana 
lo contribui pa hisa e eficiencia den e transportacion di 
productonan pa Aruba. Logra esaki ta di sumo importancia 
si tene cuenta cu importadornan specificamente ta encontra 
dificultadnan pa cumpli cu e documentacion necesario ora nan 
carga yega na e waf colombiano. Esaki ta un riesgo unda e 
comerciante local por perde e carga, of cu no ta sali na tempo. 
Un desaroyo cu lo afecta economia di Aruba. 


Pa alivia e problema aki, companianan por/mester contrata 
e servicionan di un agente di aduana, kende conoce e 


CU NAN DECLARACION DI IMPUESTO 

reglanan pa asina segura cu ta sigui e proceduranan di 
aduana. Informacion nesesario ta inclui detayenan tocante e 
productonan exporta, cantidad, balor, pais di destinacion entre 
otro. E autoridadnan di aduana ta evalua potencial riesgonan 
di peticionnan di exportacion di productonan. Retraso den 
e proceso di exporta por wordo ocasiona tambe pa via di 
controlnan riguroso di autoridadnan anti- narcotrafico. Durante 
e mesun control di aduana colombiano y autoridadnan anti- 
narcotrafico, exportacionnan di productonan specifico manera 
coffee, arros y sucu ta ser someti na testnan di laboratorio 
specialisa pa garantiza cu e productonan aki ta cumpli cu 
standardnan colombiano di calidad. Esaki por afecta e salida 
di e carga pa Aruba. 

Pa stimula eficiencia y efectividad ora di exporta productonan, 
DIAN pronto lo start e programa Kangaroo, pa asisti 
empresanan chikito y mediano den maneho di e procesonan di 
aduana. E programa aki ta dura dos luna y lo cuminsa fin di juni 
binidero y ta pas den e maneho economico di minister Geoffrey 
Wever. E meta ta pa fortifica empresarionan door di duna nan 
e conocemento y recursonan necesario. Tur informacion lo 
ser comunica via di Camara di Comercio di Aruba, y tambe ta 
obtenibel riba e website di DIAN. 


"E reunionan hiba entre Aruba y Colombia ta representa un 
paso significante pa mehora relacionnan comercial entre e dos 
nacionnan y lo continua esaki. Supera e retonan den logistica 
y aduana lo contribui na fomenta un ambiente di importacion 
y exportacion mas fuerte y eficiente, cu beneficio pa ambos 
empresanan y consumidornan", segun minister Geoffrey 
Wever. 

Diamars atardi, Minister Endy Croes a reuni cu team di SETAR 
NV, directiva di S.E.P.B., cabesante di S.P.O. Brazil y directiva 
di S.P.O. Santa Cruz. Durante e reunion aki representante 
di SETAR NV Sr. Evan Giel hunto cu e representantenan di 
Motorola Solution Sr. Noberto Torres y Sr. Jose Pagan a duna 
un presentacion amplio di un proyecto di camara. E intencion 
di esaki ta pa pone camara na e scolnan E.P.B. Oranjestad, 
E.P.B. San Nicolas, S.P.O. Santa Cruz y S.P.O. Brazil pa mitiga 
e problema di siguridad cu tin actualmente. 


Edy Cree 


MINISTER 


Ta planifica pa pone camara ultra moderno, unda cu por mira 
detayenan di mas chikito. SETAR NV a bay tur cuater (4) scol 
caba pa duna un presentacion pa evalua e area cu lo instala 
e camaranan. Actualmente, ta den en espera di e propuesta 
final di SETAR NV. Lo tin vigilancia 24/7 na Comando Center 
na Savaneta, pa asina resolve e problema social cu tin na e 
scolnan aki. Pa finalisa, Minister Endy Croes ta indica cu e 
proyecto ta den proceso y den menos di dos (2) luna lo instala 
camara di siguridad na e scolnan aki. 

Diaranson atardi, Minister Endy Croes a presencia apertura 
di Torneo di Futbol Comercial na veld di Britannia. E Torneo 
Comercial a inicia cinco aña pasa, pero door di e pandemia 
esaki no por a continua. E aña Torneo Comercial ta tumando 
luga bek, unda cu for di dia 31 di mei te cu 4 di juni lo tin 
diferente partido interesante di futbol. Cinco dia di futbol, unda 


cu un total di 16 ekipo ta participando pa conkista e titulo 
maximo. Durante e ceremonia di apertura, Minister Endy Croes 
a para keeper y Sr. Franklin Bareño a scop e prome bala pa 
asina duna inicio na e torneo. Minister Endy Croes ta desea 
e ekiponan cu ta participando hopi exito. Alabes ta felicita e 
organisadonan cu e exitoso Torneo Comercial 2023. 

DI SCOL PREPARATOR 
DUR, ANTE C COMPETEN! 
WEGANAN ESCOLAI R 2023 


Pueblo di Aruba ta keda cordialmente invita pa e gran clausura di WE 
Aruba dia 9 y 10 di juni proximo 


Diahuebs atardi, den un sfera ameno a tuma luga Wega di 
Futbol di Scol Preparatorio di Mucha Homber na Compleho 
Deportivo Frans Figaroa, cual a consisti di tres tanda. Den 
e prome tanda, e ekipo di scol Agnes KS a gana Graf Von 
Zinzendorf 2-0, Mon Plaisir KS a gana Colegio Conrado 
Coronel 3-0, Nos Paraiso KS a gana S.P. Washington 2-1 y 
Arco Iris KS a gana Prome Paso KS 4-0. 

Den e di dos tanda, Nos Paraiso KS y Arco Iris KS a competi 
contra otro, unda cu Nos Paraiso a gana 2-0, S.P. Washington 
a gana Prome Paso KS 2-1, Agnes KS a gana Mon Plaisir KS 
3-0 y Colegio Conrado Coronel a gana Graf Von Zinzendorf 
2-0. 

Den e di tres tanda, Agnes KS y Colegio Conrado Coronel a 
enfrenta otro, unda cu Agnes KS a gana 4-1, Arco Iris KS a 
gana S.P Washington 1-0, Nos Paraiso a gana Prome Paso 
KS 7-1 y Graf Von Zinzendorf a gana Mon Plaisir KS 2-0. 
Mandatario di Ensefiansa y Deporte ta desea tur scol cu ta 
participando den e competencia di Weganan Escolar 2023 hopi 
exito y ta invita henter Pueblo di Aruba pa sigui bin duna sosten 
na nos mucha- y hobennan den diferente disciplina durante e 
dianan binidero. Alabes Minister Endy Croes ta invita pueblo di 
Aruba pa e clausura di Weganan Escolar 2023 cu ta tuma luga 
na Joe Laveist Sport Park na San Nicolas, diabierna 9 di juni, 
cuminsando 5:30 di atardi. 

Tambe, ta invita pueblo pa bin apoya nos mucha- y hobennan 
diasabra, 10 di juni pa e gran competencia di Baile Deportivo 
y Cultural cu ta tuma luga na Aruba Entertainment Center na 
Dakota, cuminsando 5:00 di atardi. 


FE 


LICITA E EKIPONAN 
O CU A DESTACA 

ARBEIDSMARKTREGISTRATIE 2023 


Arbeidsmarktregistratie (AMR) di Departamento di Progreso Laboral 
(DPL) cu campaña pa entrega Formulario AMR 2023 den luna 
di Juni 2023 


Ta urgi tur dunador di trabao pa tene bon cuenta cu e oportunidad aki! 


Departamento di Progreso Laboral (DPL) su departamento di “Arbeidsmarktregistratie” (AMR) ta 
responsabel pa tuma formulario di dunador nan di trabao y documenta esaki pa asina tur otro 
departamento di DPL por uza e informacion nan importante aki. Ta trata di informacion manera 
e.o.; e necesidad y cantidad di personal, e funcion nan existente y necesario etc. Ultimo tempo 
AMR ta hayando asina hopi peticion pa cita y entrega cu a pone cu AMR su citanan a bira mas 
leu. Pa atende cu e asunto aki na un manera mas responsabel y eficiente posibel pa tur 
clientenan, DPL ta bin cu un campaña den luna di Juni 2023 pa asina tuma y procesa mas hopi 
peticion posibel entre 12 di Juni 2023 te cu 30 di Juni 2023. 


Campaña pa entrega bo formulario di AMR 2023 libremente! 

-Por entrega bo AMR entre 12 te cu 30 di Juni 2023 sin mester haci un cita online (walk in); 
-Orario pa presenta na DPL ta di 8:00 am - 11:30 am y di 1:30 pm - 3:30 pm; 

-Esnan cu a traha un cita caba tambe por presenta entre fechanan ariba menciona libremente; 
-Ora cu presenta na DPL mester cumpli si cu tur rekisito stipula conforme e checklist di cada 
formulario di AMR 2023; 

-Mester presenta cu un Copia di bo Checklist pa asina DPL stempel “voor ontvangst” si acaso 
a cumpli cu tur rekisito; 

-Tur formulario nan di AMR 2023 mester wordo yena digital (getypt) pa por wordo acepta; 
-Percura pa tur e documentonan (file completo) ta firma (no paraaf) cu pen blauw; 

-Ta importante pa e persona autorisa cu ta bin entrega e AMR 2023 presenta cu un identificacion 
(ID) valido pa por wordo registra na balie di DPL. 


DPL kier a invita tur dunador di trabao cu ainda no a entrega of cu ainda no tin un cita haci na 
AMR, pa haci bon uzo di e oportunidad aki. 


Departamento di Progreso Laboral DPL 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


